《御沟新柳》
唐代·刘遵古

韶光先禁柳，几处覆沟新。映水疑分翠，含烟欲占春。

悠悠迟日晚，袅袅好风频。吐节茸犹嫩，通条泽稍均。

远和瑶草色，暗拂玉楼尘。愿假骞飞便，归栖及此辰。

作者简介：刘遵古[唐]沛国（今安徽省宿州市）人。刑部尚书。太和四年（八三o）节度东蜀军。工行书。元和九年（八一四）裴度所撰，唐兴元节度使裴玢碑，为其所书。《金石录、宣室志》